**KÖVETELMÉNYRENDSZER**

|  |
| --- |
| **Semmelweis Egyetem, Általános Orvostudományi Kar****A gesztorintézet (és az esetleges közreműködő intézetek) megnevezése:****I. sz. Sebészeti Klinika**  |
| **A tárgy neve:** Sebészet nyári gyakorlat**Angol nyelven1:** Surgery summer practice**Német nyelven1:** Chirurgie sommer Praktikum**Kreditértéke:** 1**Teljes óraszám: 168**  **előadás**: 0  **gyakorlat:** 168 **szeminárium:** **Tantárgy típusa:** **kötelező kötelezően választható szabadon választható** |
| **Tanév:** 2019/2020 |
| **Tantárgy kódja2: AOKNSG697\_1M** |
| **Tantárgyfelelős neve:** Dr. Szijártó Attila**Munkahelye, telefonos elérhetősége:** I.sz. Sebészeti Klinika, tel: +36-1-333-5343**Beosztása:** egyetemi tanár, igazgató**Habilitációjának kelte és száma:**  |
| **A tantárgy oktatásának célkitűzése, helye az orvosképzés kurrikulumában:**A negyedéves sebészet fő célja a sebészeti kórképek általános tünettanának, diagnosztikájának és a terápiás döntéshozatal sajátosságainak megismertetése a hallgatókkal. A sebészet alapjain túl oktatjuk a hallgatóknak a különböző szervrendszerek sebészi megbetegedéseit, azok felismerését és műtéti ellátás lehetőségeit. Elsődleges feladatunk a társszakmákkal együttműködő klinikai gondolkodás tanítása, mely során végigvezetjük a hallgatót a járóbeteg szakellátástól a műtétig, majd a műtét utáni gondozásig. |
| **A tárgy oktatásának helye (előadóterem, szemináriumi helyiség, stb. címe):**I.sz. Sebészeti Klinika, 1082 Budapest, Üllői út 78. |
| **A tárgy sikeres elvégzése milyen kompetenciák megszerzését eredményezi:**A sebészet oktatása a 4. évfolyamon kezdődik és az egész kurrikulumon a VI. éves szigorlatig átível - a klinikai képzés gerincét alkotva. Ez idő alatt legfőbb törekvésünk az elméleti tárgyak és a rokon klinikai szakmák által is nyújtott ismeretek ötvözése a sebészi gondolkodásmóddal és döntéshozatallal.  |
| **A tantárgy felvételéhez, illetve elsajátításához szükséges előtanulmányi feltétel(ek):**A Tanulmányi és Vizsgaszabályzatnak megfelelően. |
| **A kurzus megindításának hallgatói létszámfeltételei (minimum, maximum), a hallgatók kiválasztásának módja:**A Neptun rendszerben történt regisztráció alapján |
| **A kurzusra történő jelentkezés módja:**Neptun rendszerben |
| **A tárgy részletes tematikája3:** A sebészet nyári gyakorlat a 4. évfolyam blokkosított oktatás tematikájára építve gyakorlati ismereteket nyújt, bevonva a hallgatókat a napi betegellátásba.Ajánlott **gyakorlati tevékenységek**:* *Akut sebészeti beteg vizsgálata*
* *Elektív sebészeti beteg vizsgálata*
* *Sebkötözés*
* *Részvétel a sebészeti ambulancia munkájában*
* *Műtéti asszisztencia*
* *Sebészeti adminisztráció*
* *Posztoperatív kezelés, gyógyszerelés*
 |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:**belgyógyászat – gasztroenterológia, endokrinológiaonkológiaaneszteziológia és intenzív terápiaradiológia |
| **A tantárgy sikeres elvégzéséhez szükséges speciális tanulmányi munka4:**nincs ilyen |
| **A foglalkozásokon való részvétel követelményei és a távolmaradás pótlásának lehetősége:**A gyakorlatokon és előadásokon katalógust vezetünk. A Semmelweis Egyetem SZMSZ 3. fejezet 17 § 7. alapján az előadások és gyakorlatok legalább 75- 75%-án a részvétel kötelező Egyebekben az előadásokon és gyakorlatokon való jelenléttel kapcsolatos általános tudnivalókat a Semmelweis Egyetem "TANULMÁNYI ÉS VIZSGASZABÁLYZATA" (17. § 7.; 8. bekezdés!) tartalmazza. |
| **A megszerzett ismeretek ellenőrzésének módja a szorgalmi időszakban5:** A rendelkezésünkre álló rövid oktatási időszak alatt közbülső számonkérés nem történik. Agyakorlatok és a konzultációk interaktív jellege lehetővé teszi azonban a hallgatók tudásának folyamatos ellenőrzését.  |
| **A félév aláírásának követelményei:** Legalább 75%-os részvétel a foglalkozásokon |
| **A vizsga típusa:**Gyakorlati számonkérés előre megadott tematika alapján |
| **Vizsgakövetelmények6:****Gyakorlati tételsor:** Az alábbi tételek ismeretét kérjük számon a tankönyvek és a gyakorlatokon elhangzottak alapján: 1. Mit jelent a vitális indikáció?
2. Hol kell kopogtatni a szabad hasi levegőt?
3. Melyik a pajzsmirigy műtétek leggyakoribb szövődménye?
4. Mit jelent a fundoplicatio?
5. Mi okozhat dysphagiat?
6. Milyen szövettel pótolható a nyelőcső?
7. Rajzolja le a Billroth szerinti gyomorresectiokat!
8. Sorolja fel a gyomor vérellátását!
9. Rajzolja/írja le a Calot háromszöget!
10. Mi a cholangitis 3 legfőbb jele, mi a triász szerzői neve?
11. Mik jelenthetik egy jóindulatú májdaganat műtéti javallatát?
12. Mely erek adják a máj vérellátását?
13. Milyen képalkotó vizsgálat(ok) szükséges(ek) egy májdaganat diagnózisához?
14. Mely pilléreken nyugszik az akut pancreatitis diagnózisa?
15. Nevezze meg krónikus pancreatitis jellegzetes tüneteit!
16. Mely laborparaméter eltérés utal elzáródásos sárgaságra?
17. Mi a Courvoisier jel? Mi a Murphy jel?
18. Milyen műtéttel távolítandó el egy coecum tumor?
19. M. Crohn esetében miért törekszünk „takarékos” bél-resectiora?
20. Mikor végzünk rectum exstirpatiot?
21. Milyen az indirekt lágyéksérv?
22. Mely a leggyakoribb benignus emlő tumor?
23. Mi az a sentinel nyirokcsomó?
24. Mi az a Hartmann műtét?
25. Mikor beszélünk R0 resectioról?
26. Nevezzen meg 3 praecancerosist a sebészetben!
27. Mit jelent a neoadjuvans kezelés?
28. Mi a pseudomembranosus colitis?
29. Mikor alkalmazunk naso-jejunalis táplálást?
30. Hol van a McBurney pont?
31. Mik az appendicitis acuta indirekt jelei?
32. Sorolj a fel a sebgyógyulás feltételeit!
33. Időrendben határozza meg a sebgyógyulás szakaszai!
34. Hogyan előzhetők meg a nosocomialis infekciók?
35. Mi a különbség az abscessus és a phlegmone közt?
36. Sorolja fel a bőr és függelékeinek gyulladásos megbetegedéseit (min 3)!
37. Mi a relatív indikáció?
38. Mi a különbség a curabilis és resecabilis eset/tumor között?
39. Hogyan kell ellátni harapott és lőtt sebet?
40. Mi az a LES?
41. Mi a rectus diasthasis?
42. Mik a peptikus fekélyek (sebészetet érintő) szövődményei?
43. Mi a Meckel diverticulum sebészi jelentősége?
44. Melyek sebészi indikációk gyulladásos bélbetegségekben?
45. Mely perianalis betegségek jelentenek sürgősségi sebészeti kórképet?
46. Milyen oltás szükséges tervezett splenectomiában?
47. Mi okoz haemathemesist?
48. Mi okoz haematochesiat?
49. Milyen 3 csoportja van aetiológiai alapján az ileusoknak?
50. Melyik ileus „veszélyesebb”, sürgetőbb: vékony vagy vastagbélileus?

   |
| **Az osztályzat kialakításának módja és típusa7:**Gyakorlati vizsga egy tételből  |
| **A vizsgára történő jelentkezés módja:**Neptun rendszeren keresztül |
| **A vizsga megismétlésének lehetőségei:**Tanulmányi és Vizsgaszabályzat szerint  |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):** [Sebészet](https://www.medicina-kiado.hu/kiadvanyaink/szak-es-tankonyvek/sebeszet-traumatologia/sebeszet/) *Horváth Örs Péter - Oláh Attila (szerkesztők)*[Sebészet (10. kiadás)](https://www.medicina-kiado.hu/kiadvanyaink/szak-es-tankonyvek/sebeszet-traumatologia/sebeszet-10-kiadas/) *Gaál Csaba (szerkesztő)*[Sebészeti műtéttan](https://www.medicina-kiado.hu/kiadvanyaink/szak-es-tankonyvek/sebeszet-traumatologia/sebeszeti-mutettan/) *Boros Mihály (szerkesztő)*[Littmann Sebészeti műtéttan](https://www.medicina-kiado.hu/kiadvanyaink/szak-es-tankonyvek/sebeszet-traumatologia/littmann-sebeszeti-mutettan/) *Horváth Örs Péter - Kiss János* |

1 Csak abban az esetben kell megadni, ha a tárgy az adott nyelven is meghírdetésre kerül.

2  Dékáni Hivatal tölti ki, jóváhagyást követően.

3 Az elméleti és gyakorlati oktatást órákra (hetekre) lebontva, sorszámozva külön-külön kell megadni, az előadók és a gyakorlati oktatók nevének feltüntetésével. Mellékletben nem csatolható!

4 Pl. terepgyakorlat, kórlapelemzés, felmérés készítése, stb.

5 Pl. házi feladat, beszámoló, zárthelyi stb. témaköre és időpontja, pótlásuk és javításuk lehetősége.

6 Elméleti vizsga esetén kérjük a tételsor megadását, gyakorlati vizsga esetén a vizsgáztatás témakörét és módját .

7 Az elméleti és gyakorlati vizsga beszámításának módja. Az évközi számonkérések eredményeink beszámítási módja.